ועדת הכלכלה, כנסת 19, פרוטוקול מספר 262, 2014-05-19 09:30

אבישי ברוורמן: בוקר טוב, אני פותח את הוועדה.

אבישי ברוורמן: חבר הכנסת פייגלין, סגנית ראש עיריית תל-אביב מיטל להבי, כל נציגי הציבור, סמנכ"ל בכיר במשרד התחבורה מר פלור, עו"ד זוכוביצקי, המשנה לייעוץ המשפטי של הכנסת אתי בנדלר, המנהלת לאה ורון, חברים.

אבישי ברוורמן: הנושא הוא תקנות התעבורה, התשע"ד-2013, בדבר הסדרת השימוש באופניים חשמליים.

אבישי ברוורמן: השימוש באופניים חשמליים היה מוסדר עד 2001 בתקנות, אבל הן יצאו מתוקף וטרם חודשו.

אבישי ברוורמן: התקנות קובעות כי ניתן להשתמש באופניים חשמליים המתאימים לכללי התקן האירופי או יתאימו לכללי תקן ישראלי חדש.

אבישי ברוורמן: הכללים הם אופניים שבהם המנוע החשמלי נכנס לפעולה באמצעות דיווש, המנוע מגיע להספק של 250 ואט ומפסיק לפעול כאשר האופניים מגיעים למהירות של 25 קמ"ש.

אבישי ברוורמן: מותר לנסוע על אופניים חשמליים מגיל 14 ומעלה.

אבישי ברוורמן: אין צורך ברישיון.

אבישי ברוורמן: כללי המיגון באופניים חשמליים זהים לנסיעה באופניים רגילים.

אבישי ברוורמן: אסור לנסוע על מדרכה, אלא רק על כביש.

אבישי ברוורמן: בשנים האחרונות קונים בכל שנה אלפי אופניים חשמליים, כאשר אופניים רגילים עוברים הסבה בניגוד לתקן.

אבישי ברוורמן: כרגע אין תקנות שמסדירות את הנושא.

אבישי ברוורמן: אין הגבלות על גיל, על רכיבה וכו'.

אבישי ברוורמן: לפני שאני פותח את הדיון אני רוצה לקרוא בפניכם מכתב שקיבלתי מהדס שהרבני-סיידון, מרח' דם המכבים 35, תל אביב.

אבישי ברוורמן: אני אקרא אותו, כי הוא שם את הבעיה בכל חומרתה לפניכם.

אבישי ברוורמן: "שלום רב.

אבישי ברוורמן: שמי הדס.

אבישי ברוורמן: לפני חודשיים , ב-11 במארס 2014, פגע בי נהג אופניים חשמליים בעת שחציתי מעבר חצייה באור ירוק.

אבישי ברוורמן: מכוניות רבות שעמדו ברמזור הפריעו לתנועתו.

אבישי ברוורמן: הוא נהג בכביש במהירות שאינה ידועה לי ופגע בי.

אבישי ברוורמן: כלל לא שמעתי אותו מתקרב, לא הייתי מודעת לסכנה ולא הגבתי לאיום.

אבישי ברוורמן: בנפילה קשה גולגולתי נשברה וסבלתי מדימום חריף שפגע במוחי.

אבישי ברוורמן: הכרתי חזרה אלי לאחר ניתוח נוירוכירורגי מציל חיים.

אבישי ברוורמן: 3 שבועות לאחר הניתוח התחלתי בשיקום רפואי הנמשך עד היום.

אבישי ברוורמן: אני בת 34, פסיכולוגית, נשואה ואימא לבנות בגילאי 3ו-5.

אבישי ברוורמן: התאונה פגעה בכולנו.

אבישי ברוורמן: מצאתי את עצמי מתמודדת עם מגוון בעיות רפואיות, כמו פגיעה בשפה, קשיי אכילה, הליכה מוגבלת, סחרחורות, חרדה.

אבישי ברוורמן: איני רוצה להעמיק פה בכאביי אלא ברשלנות המדינה.

אבישי ברוורמן: עם התאוששותי הקוגניטיבית מצאתי עצמי המומה מהמחדל הציבורי.

אבישי ברוורמן: לראשונה גיליתי כי אופניים חשמליים אינם כלי רכב, ולכן לפי החוק כלל לא עברתי תאונת דרכים.

אבישי ברוורמן: אמנם הייתי על הכביש, אמנם חציתי מעבר חצייה כראוי, אמנם פגע בי כלי מנועי דו גלגלי, אך המדינה לא רואה בו כלי רכב.

אבישי ברוורמן: הוא נסע בכביש, לא ציית לחוקי תנועה ואף במקרה של פגיעה כלל אינו נדרש לביטוח.

אבישי ברוורמן: אני פונה אליכם בכאב.

אבישי ברוורמן: נוסח התקנות הנוכחי עלול להשאיר את חיינו מופקרים.

אבישי ברוורמן: התקנות מגדירות מה הם אופניים חשמליים חוקיים.

אבישי ברוורמן: הן אולי יקטינו את מהירויות הנסיעה הנוכחיות, אך אינן מכבדות את סוגיית חובת הנהגים והסדרת תקנות הנהיגה.

אבישי ברוורמן: המחשבה להתיר לילד בן 14, חסר רישיון, שאינו מכיר את חוקי התאונה, שאין לו אחריות פלילית, שאין לסמוך על שיקול הדעת שלו לנהוג באופניים חשמליים, היא חמורה.

אבישי ברוורמן: גם נוהלי הנהיגה אינם מוסדרים - הכביש מותר או אסור, איזו מהירות מותרת בשטח עירוני.

אבישי ברוורמן: דבר לא ימנע שימוש לקוי באופניים בכבישים ובמדרכות ולפגיעות קשות בעתיד.

אבישי ברוורמן: הנזק הפוטנציאלי, כפי שהוכח במקרה שלי, הוא כמו פגיעה של רכב.

אבישי ברוורמן: יש להגדיר את האופנים החשמליים ככלי רכב, לחייב ברישיון או לפחות בביטוח כמו ברכב.

אבישי ברוורמן: בעיני לא רק הרוכב פגע בי, אלא גם המדינה בחקיקה החסרה ובפיקוח הירוד.

אבישי ברוורמן: חובת

אבישי ברוורמן: כם לבחון היום איך להגן על הרוכבים ולהגן גם עלינו, הולכי הרגל, בכבישים ובמדרכות.

אבישי ברוורמן: אנא המשיכו בעבודת

אבישי ברוורמן: כם הנאמנה ושיקלו שוב אפשרויות לפתרון הסכנות החמורות שיעלו מהתקנות הנוכחיות.

אבישי ברוורמן: הדס שהרבני- סיידון, דם המכבים 35, תל אביב.

אבישי ברוורמן: תודה, הדס.

אבישי ברוורמן: אני חושב שאין מכתב יותר ברור ששם את הנושא הזה על השולחן.

משה זלמן פייגלין: אני מציע שהוועדה תוציא מכתב תשובה להדס עם תודה מעומק הלב.

משה זלמן פייגלין: לנסח מכתב כזה עם תמונות ועם הכל זה לא דבר פשוט.

משה זלמן פייגלין: כשאדם נפגע והוא לוקח על עצמו אחריות כללית למנוע בעתיד זאת הצטיינות אזרחית.

משה זלמן פייגלין: נכון יהיה שהיא תקבל מכתב כזה מכולנו.

אבישי ברוורמן: אין ספק.

אבישי ברוורמן: אני מחזק את דבריך.

אבישי ברוורמן: כך ייעשה.

אתי בנדלר: אני רוצה להפנות את תשומת לב יושב-ראש הוועדה וחברי הוועדה לכך שהתקנות כפי שהוצעו והועברו לוועדה העלו מספר בעיות, כשזו אחת מהן.

אתי בנדלר: בפגישה מקדימה שערכתי עם נציגי משרד התחבורה ומשרד המשפטים לדיון בהערות, עוד בטרם קיבלנו את מכתבה הנוגע ללב של הפונה, העלינו את הנושא הזה.

אתי בנדלר: נאמר לי שהנושא נמצא בבדיקה.

לאה ורון: הכוונה שלך לביטוח?

אתי בנדלר: כן, בוודאי.

אתי בנדלר: כתוצאה מכך שהן פטורות מרישיון הן גם לא טעונות ביטוח.

אתי בנדלר: זה לא נחשב לתאונת דרכים כתוצאה מכך, על כל ההשלכות החמורות.

אבישי ברוורמן: אני מוכרח לציין שראש עיריית תל- אביב רון חולדאי צלצל אלי בשבוע שעבר ואמר לי שאי אפשר להמשיך כך, שצריך לעשות סדר.

אבנר פלור: אני רוצה רק רקע.

אבנר פלור: אחרי זה, ברשותך, ניכנס לתיקון עצמו, לקריאה.

אבנר פלור: אנחנו מבקשים לבצע תיקון בתקנות.

אבנר פלור: אנחנו מתייחסים כרגע בהיבט של הכלי עצמו.

אבנר פלור: כמו שאמרת, משנת 2011 התיקון הזה ממתין מכל מיני סיבות, כשההיבטים התעבורתיים - גיל הרוכבים, מקומות הרכיבה, האכיפה וכו' - -

אבישי ברוורמן: אנחנו במאי 2014.

אבישי ברוורמן: אני לפעמים שואל שאלות שהן שאלות רטוריות, כי אני חווה את הממשל הישראלי על האיטיות והבעייתיות.

אבישי ברוורמן: למה מ-2011 עד 2014 לא קרה דבר?

אבנר פלור: מבחינת התיקון עצמו?

אבישי ברוורמן: כן.

אבנר פלור: מכל מיני סיבות שכתבנו לך אותן.

אבישי ברוורמן: אולי תפרט אותן במשפט, כדי שהצופים יבינו.

לאה ורון: וגם חברי הוועדה האחרים.

אבנר פלור: בהיבט של עדכון התקן הישראלי הרשמי היו בחירות בין לבין.

אבנר פלור: הגשנו את ההצעות האלו עם המון המון עבודה והמון המון תיקונים ועדכונים של משרדי הממשלה השונים.

אבנר פלור: זה לקח זמן.

אבישי ברוורמן: כל מי שנסע על אופניים בתקופה הזאת נסע בהפקרות.

אבישי ברוורמן: אנחנו רוצים לגמור את ההפקרות הזאת.

אבישי ברוורמן: איך אנחנו מתקדמים?

אבנר פלור: ישנן המלצות של הסמפכ"ל.

אבנר פלור: הייתה ועדה שבחנה את הנושא של האופניים החשמליים, לרבות ההיבטים התעבורתיים - מקומות הרכיבה, גיל הרוכבים, מכירה, אכיפה, תשתיות.

אבנר פלור: בעקבות אותה ועדה של הסמפכ"ל הוקם צוות ליישום ההמלצות אשר אמור להגיש את המלצותיו הספציפיות האופרטיביות עד 31 באוגוסט 2014.

אבנר פלור: הן יתנו מענה למרבית הנושאים שעלו.

אבישי ברוורמן: בסוף יולי הכנסת יוצאת לפגרה.

אבישי ברוורמן: הכנסת תחזור מהפגרה באוקטובר.

אתי בנדלר: אדוני, אני רוצה להרגיע אותך.

אתי בנדלר: אם הם אמורים להגיש את המלצותיהם עד 31 באוגוסט, אז גם כשהכנסת תחזור מהפגרה לא יהיה על שולחנה של הכנסת או על שולחן הוועדה אף מסמך שיאפשר את יישום המסקנות.

אבישי ברוורמן: אבנר, האם אני יכול לפנות אליך ולבקש עד 30 ביוני לקבל את זה, כדי שבחודש האחרון נתקדם כאן?

אבישי ברוורמן: אני מבקש שתפנה.

אבישי ברוורמן: אני רוצה לקבל תשובה.

אבישי ברוורמן: אני מבקש שב-30 ביוני זה יהיה מונח על שולחננו.

אבישי ברוורמן: אני מבקש תשובה מיידית.

אבנר פלור: בסדר, אני אבדוק.

אבנר פלור: לפני כחודש ומעלה משרד התחבורה יחד עם משרדי הממשלה הרלוונטיים והמשטרה עשה אכיפה גדולה בנושא של אופניים חשמליים וקורקינטים.

אבנר פלור: בטח שמעתם על זה.

אבנר פלור: החרמנו למעלה מ-70 כלים שהיו בעלי מהירויות גבוהות, בעלי הספקים גבוהים.

אבנר פלור: אנחנו נמשיך עם האכיפה הזאת גם במהלך השנה הזאת.

אבישי ברוורמן: לא הבנתי אם אופניים מוגדרים ככלי רכב, האם חוק הפיצויים לנפגעי תאונות דרכים חל על נפגעים כתוצאה מתאונה שבה מעורב הולך רגל ואופניים חשמליים, האם מותר להם לנסוע על הכבישים או רק על המדרכות, האם הם צריכים לשים קסדה, האם יש הגבלת גיל.

אבישי ברוורמן: אלה הדברים שאתם עובדים עליהם עכשיו בתקנות?

אבנר פלור: בין היתר לגבי המלצות הוועדה.

אבנר פלור: במסגרת התקנות שאנחנו מציגים כרגע אנחנו מתייחסים לגיל הרוכב.

אבנר פלור: שאר הנושאים שהעלית יהיו במסגרת צוות עבודה.

אתי בנדלר: אני לא חושבת שזה מדויק עד הסוף, כי נדמה לי שמוצע לפטור בתקנות האלו שמונחות בפני ועדת הכלכלה אופניים עם מנוע עזר או שמותקן בהם מנוע עזר - אנחנו תיכף נדבר על ההבדל הדק בין שני הדברים - מחובת רישום ורישוי לפי סעיף 2 לפקודה.

אתי בנדלר: זה מוביל לכך שלא תהיה חובת ביטוח.

אתי בנדלר: יש כאן פגיעה פוזיטיבית.

שרית זוכוביציקי-אור: צריך לעשות אבחנה בין התיקון הזה, שמתקן את תקנות התעבורה, מסדיר את סיוג הכלי ואת כללי השימוש והנהיגה על פי תקנות התעבורה, לבין סיווג הכלי לפי חוק הפיצויים לנפגעי תאונות דרכים ולפי פקודת הביטוח (רכב מנועי).

שרית זוכוביציקי-אור: לפי פקודת התעבורה, אופניים הם רכב.

שרית זוכוביציקי-אור: אני יכולה להקריא את הגדרת רכב בפקודת התעבורה: "רכב הנע בכוח מכני או הנגרר על ידי רכב או על ידי בהמה, וכן מכונה או מתקן הנעים או הנגררים כאמור, לרבות אופנים ותלת אופן".

שרית זוכוביציקי-אור: אופניים הם רכב.

שרית זוכוביציקי-אור: אנחנו פה מסווגים.

שרית זוכוביציקי-אור: כיוון שהאופניים החשמליים הם רכב מנועי ומותקן עליהם מנוע חשמלי, אז בהעדר הסדרה האופניים האלה הם בעצם אופנוע.

שרית זוכוביציקי-אור: ההגדרה של אופנוע לפי תקנות התעבורה היא הגדרה פלסטית.

שרית זוכוביציקי-אור: זה גלגל אחרי גלגל עם מנוע.

שרית זוכוביציקי-אור: כל עוד לא הסדרנו את ההגדרה של אופניים עם מנוע עזר זה למעשה אופנוע.

שרית זוכוביציקי-אור: השימוש בהם היה אסור.

שרית זוכוביציקי-אור: כיוון שעל פי פקודת התעבורה מדובר על רכב מנועי וחלה חובה של רישיון נהיגה ורישיון רכב, אנחנו במסגרת התיקון המוצע פוטרים את הנוהגים מרישיון רכב ורישיון נהיגה.

שרית זוכוביציקי-אור: כל הסדרי התנועה שחלים על אופניים חלים גם על אופניים עם מנוע עזר חשמלי, משום שההגדרה – זה היה בכוונת מכוון – של אופניים עם מנוע עזר הם אופניים שיש בהם היבטים טכניים נוספים- שני גלגלים, מנוע עזר חשמלי והדרישות הטכניות הנוספות שמופיעות בהגדרה.

שרית זוכוביציקי-אור: למעט סוגיית הגיל שבה נתנו התייחסות ספציפית, כל כללי הנהיגה והרכיבה באופניים חלים על אופניים עם מנוע עזר.

שרית זוכוביציקי-אור: יש חובת חבישת קסדה מכוח סעיף 65(ד) לפקודה.

שרית זוכוביציקי-אור: החובה היא לנהוג באופניים עם מנוע עזר חשמלי על הכביש.

שרית זוכוביציקי-אור: יש סדרה שלמה של הוראות בטיחות שחלות על אופניים.

שרית זוכוביציקי-אור: הם יחולו באופן אוטומטי בלי שנצטרך לעשות הסדר גם על אופניים עם מנוע עזר.

שרית זוכוביציקי-אור: אופניים עם מנוע עזר חשמלי מייצרים מקרה מיוחד, משום שמצד אחד אנחנו שומעים שהשימוש בהם בדרך, בכביש יוצר סיכון למשתמשים, ומצד שני, השימוש בהם במדרכה יוצר סיכון לעוברי הדרך.

שרית זוכוביציקי-אור: צריך למצוא איזה שהוא פתרון, שהוא לא פתרון פשוט, לגבי השאלה איפה הם ירכבו והאם צריך לשנות את גיל הנוהג שכרגע הוא גיל 14.

שרית זוכוביציקי-אור: דרך אגב, זה היה המצב המשפטי בהוראת השעה שפג תוקפה.

שרית זוכוביציקי-אור: אני מניחה שגיל הרכיבה שייקבע ייקבע בשים לב למקום שבו זה ייסע.

שרית זוכוביציקי-אור: יכול להיות שיימצאו סידורים מיוחדים, כמו למשל באזורים - -

אבישי ברוורמן: כפריים.

שרית זוכוביציקי-אור: באזורים הכפריים יכול להיות שהגיל יעלה או ירד, יכול להיות שיצטרכו לעשות סימון בתמרור.

שרית זוכוביציקי-אור: כדי לפתור את בעיית מקום הרכיבה, שהיא בעיה מאוד מורכבת- - זה לא פתרון פשוט.

שרית זוכוביציקי-אור: יכול להיות שכתוצאה מזה ייקבע גיל הנהיגה.

שרית זוכוביציקי-אור: כרגע החזרנו את המצב שהיה בהוראת השעה וקבענו את גיל 14, כאשר כל הוראות השימוש והרכיבה הן הוראות שחלות על אופניים.

אתי בנדלר: תתייחסי לנושא הביטוח.

שרית זוכוביציקי-אור: סוגיית הביטוח מוסדרת בחוק הפיצויים לנפגעי תאונות דרכים.

שרית זוכוביציקי-אור: חובת הביטוח היא בפקודת ביטוח רכב מנועי.

שרית זוכוביציקי-אור: למיטב ידיעתי זה הוחרג שם, לכן כיום אין חובת ביטוח.

שרית זוכוביציקי-אור: סוגיית הביטוח היא סוגיה שבאחריות המפקח על הביטוח.

שרית זוכוביציקי-אור: היא מלווה על ידי משרד המשפטים.

לאה ורון: האם שיתפתם את המפקח על הביטוח בסוגיה?

שרית זוכוביציקי-אור: לגמרי.

שרית זוכוביציקי-אור: כשבדקנו את ההיבטים הטכניים של הכלי שיתפנו את המפקח על הביטוח איך ייראה הכלי.

שרית זוכוביציקי-אור: שיתפנו אותו בתקן הישראלי, בתקן האירופי, על מנת שהוא ישקול את השיקולים האחרים, שהם גם שיקולים סוציאליים, אם על פי הנתונים הטכניים שמסרנו שנדרשים לצורך הסדרת השימוש הוא יכול לקבל החלטה לצורך סוגיית הביטוח.

זמר בלונדהיים: במשרד המשפטים אכן מתקיים דיון בנושא.

זמר בלונדהיים: זה דיון שמערב את האוצר, את המפקח על הביטוח והגורמים הרלוונטיים.

זמר בלונדהיים: התיקון שיחיל ביטוח, ככל שזה מה שיוצע, הוא לא במסגרת תקנות התעבורה, לכן הוא לא במסגרת הדיון הזה.

זמר בלונדהיים: כמו ששרית אמרה, בפקודת רכב מנועי יש החרגה, השאלה אם צריך לבטל או להשאיר אותה על כנה.

זמר בלונדהיים: הסוגיה עצמה היא בבחינה.

זמר בלונדהיים: היא מורכבת בין היתר, כי בסופו של דבר אופניים עם מנוע עזר מגיעים לאותה מהירות של אופניים רגילים.

זמר בלונדהיים: באופניים רגילים אין חובת ביטוח.

זמר בלונדהיים: מתדיינים בשאלה אם באופניים עם מנוע העזר, שהם מאוד מאוד נפוצים, קצת יותר קל להגיע למהירויות גבוהות - - באופניים רגילים אתה צריך להיות בעל כושר גופני, באופניים עם מנוע עזר קצת פחות.

לאה ורון: גם שאלת ההיפגעות.

זמר בלונדהיים: חומרת הפגיעה היא כמו באופניים רגילים, השאלה היא הסתברות הפגיעה.

קובי פלג: לא נכון.

זמר בלונדהיים: אלו הסוגיות על השולחן.

זמר בלונדהיים: יש טענה שהנזק זהה לאופניים, רק הסיכוי להגיע אליו הוא הרבה יותר גבוה בגלל שיש יותר.

זמר בלונדהיים: זה גם נגזרת של העובדה שאין היום בשוק ביטוח שמוצע לאופניים עם מנוע עזר.

זמר בלונדהיים: בקיצור, הסוגיה מורכבת, לכן היא עדיין בבחינה.

זמר בלונדהיים: המכתב הזה נקרא.

זמר בלונדהיים: הוא אכן מכתב מצמרר.

זמר בלונדהיים: ברור שהוא נכתב ממקום כואב.

זמר בלונדהיים: הטענות שנאמרות בו יילקחו בחשבון.

משה זלמן פייגלין: אני רוכב אופניים ותיק.

אבישי ברוורמן: אופניים רגילים.

משה זלמן פייגלין: אופניים רגילים.

משה זלמן פייגלין: עברתי התרסקות לפני 3 חודשים.

משה זלמן פייגלין: שברתי הרבה עצמות.

משה זלמן פייגלין: הדברים שנאמרו עכשיו הם פשוט לא תואמים את המציאות, עם כל הכבוד.

משה זלמן פייגלין: כשאני מסתובב ברחובות תל אביב - בעיקר בתל אביב אבל גם בערים אחרות - ואני רואה מה שקורה עם האופניים החשמליים, זה פשוט לא יעלה על הדעת.

משה זלמן פייגלין: זאת סכנת נפשות.

משה זלמן פייגלין: זה ג'ונגל.

משה זלמן פייגלין: זה איזה שהוא אלמנט חדש.

משה זלמן פייגלין: הייתה איזו שהיא סימביוזה בין רוכבי אופניים להולכי רגל.

משה זלמן פייגלין: החברה למדה לחיות עם זה מדורי דורות.

משה זלמן פייגלין: רוכב אופניים צריך להתאמץ, צריך לרדת וללכת איתם ברגל.

משה זלמן פייגלין: האופניים החשמליים, בייחוד אלה שמאפשרים לאנשים צעירים לרכב בהם, הכניסו אלמנט חדש לכל משתמשי הדרך.

משה זלמן פייגלין: הם מזגזגים וטסים בעליות, בירידות.

משה זלמן פייגלין: אין מצב כזה שכשאפשר נוסעים מהר וכשאי אפשר הולכים ואוחזים אותם.

משה זלמן פייגלין: כל הסיפור הזה נגמר.

משה זלמן פייגלין: נראה לי שהדחיפות של העניין לא ברורה, קודם כל בסכנה לרוכבים עצמם.

משה זלמן פייגלין: אני רואה אנשים צעירים שטסים בלי קסדות על הכביש ועל המדרכה.

משה זלמן פייגלין: ילדים משתגעים עם הדבר הזה.

משה זלמן פייגלין: זה דבר שחייבים לשים לו סוף.

משה זלמן פייגלין: זאת סכנה גלויה לעין.

משה זלמן פייגלין: זאת סכנת נפשות גלויה לעין.

משה זלמן פייגלין: ברור לי לחלוטין שאסור לאפשר את הדבר הזה מתחת לגיל 18.

משה זלמן פייגלין: בשום אופן.

משה זלמן פייגלין: לדבר הזה שנקרא אופניים חשמליים יש חשיבות רבה מאוד בהקשר אחד מאוד ברור.

משה זלמן פייגלין: יש דבר אחד שהוא הרבה יותר מסוכן מתאונות דרכים, שזה זיהום אוויר.

משה זלמן פייגלין: ככל שנפחית את זיהום האוויר, בעיקר באזור המרכז, נחסוך עוד יותר חיי אדם מאשר בתאונות דרכים.

משה זלמן פייגלין: אי אפשר להגיד שהדבר הזה הוא לא נדרש ואפשר למנוע אותו, אבל ילדים, הם צריכים להגיע לעבודה?

משה זלמן פייגלין: מה קורה איתנו פתאום?

משה זלמן פייגלין: אולי ניתן להם אופנועים.

משה זלמן פייגלין: מי שחושב שיש הבדל גדול בין אופנוע לדבר הזה פשוט משלה את עצמו.

משה זלמן פייגלין: היום יש מכוניות מרוץ עם מנועים חשמליים.

משה זלמן פייגלין: כשנכנסים למהירות של 25 קמ"ש בהולך רגל זאת פגיעה שיכולה להיות פגיעה קטלנית, כפי שראינו עכשיו, שלא לדבר על רוכב האופניים עצמו.

משה זלמן פייגלין: אני לא רואה כל סיבה לאפשר לילד, לנער פזיז שעוד לא אחראי למעשיו, שעוד אין לו אחריות פלילית, להחזיק בידיו כלי שיכול בצורה שכזאת לפגוע בעצמו.

משה זלמן פייגלין: 3 דברים לסיכום.

משה זלמן פייגלין: הגיל צריך להיות מגיל 18 ומעלה.

משה זלמן פייגלין: חייבים למצוא תשובה לנושא של הביטוח.

משה זלמן פייגלין: אולי לא רישיון.

משה זלמן פייגלין: יהיה מגוחך לבקש רישיון לדבר הזה, אבל לעניין הביטוח חייבים למצוא פתרון.

משה זלמן פייגלין: הנקודה השלישית היא להגדיר באופן מדויק איפה מותר לזה לנסוע ואיפה אסור לזה נוסע.

משה זלמן פייגלין: על מדרכה הייתי אוסר לנסוע על הדבר הזה.

שרית זוכוביציקי-אור: היום זה אסור.

שרית זוכוביציקי-אור: זה עניין של אכיפה.

משה זלמן פייגלין: זה לא מה שקורה.

משה זלמן פייגלין: צריך להגדיר בצורה ברורה שרוכב אופניים חשמליים שנתפס על מדרכה הוא כמו רוכב אופנוע שנוסע על מדרכה.

קריאה: איפה אתה רוצה שיסעו?

קריאה: על הכביש?

מיכל רוזין: פחד אלוהים.

משה זלמן פייגלין: על הכביש, על מסלולים נפרדים לאופניים, או שירדו מהדבר הזה וילכו ברגל.

מיכל רוזין: גם בנושא הזה, חבר הכנסת פייגלין, צר לי לומר לך שיש קידמה.

מיכל רוזין: בכל דבר שאנחנו מתקדמים אנחנו נורא נבהלים.

מיכל רוזין: כשהתחילה הטלוויזיה היו כתבות - אני אומרת לך כאימא צעירה - על כך שאסור לתת לילדים לצפות, על הנזקים שזה יוצר.

מיכל רוזין: אף אחד לא דיבר על היתרונות.

מיכל רוזין: אחר כך אמרו על המחשבים ועל משחקי המחשב שהילדים לא יוצאים מהבית, שהם משמינים, שהם לא עושים התעמלות.

מיכל רוזין: מה אתה אומר על ילד שהוא גם וגם וגם?

מיכל רוזין: כל הפחד הזה מחידוש, מקדמה הוא גם בסיפור הזה.

מיכל רוזין: אנחנו כבר לא חיים במקומות קטנים.

מיכל רוזין: כשגדלתי הייתי הולכת ברגל את כל העיר כדי להגיע לפעילות חברתית.

מיכל רוזין: הילדים אמנם לא הולכים היום לעבודה, אבל הם חיים חיים מלאים.

מיכל רוזין: יש להם קצב חיים וסדר יום שהוא לפעמים כמעט כמו שלנו.

מיכל רוזין: הרבה פעמים, במיוחד עכשיו עם פתיחת הרישום של בתי הספר, הם לא לומדים קרוב לבית.

מיכל רוזין: אנחנו היינו הולכים מטר וחצי.

מיכל רוזין: כששכחתי מחברת הייתי אומרת למורה שאני יוצאת לשירותים ורצה הביתה להביא אותה.

מיכל רוזין: זו הייתה מידת הקרבה לבית הספר.

מיכל רוזין: היום זה לא כך.

מיכל רוזין: הם לומדים יותר רחוק מהבית, יש כל מיני תכניות שהם צריכים לנסוע לעיר אחרת או לקצה השני של העיר.

מיכל רוזין: הכל השתנה.

מיכל רוזין: צריך להתמודד עם זה.

מיכל רוזין: אי אפשר לחסום.

מיכל רוזין: להגיד מגיל 18 זה פשוט לא הגיוני.

מיכל רוזין: אני חושבת שזה מוריד את הלחץ על ההורים בעניין האופנוע.

מיכל רוזין: אין ספק שאופנוע יותר מסוכן מאופניים חשמליים.

מיכל רוזין: כאשר לילדים יש את האופניים החשמליים או את הקורקינט החשמלי יש פחות לחץ על ההורים בגיל 16 עם נושא האופנוע.

מיכל רוזין: אני אומרת לך משכונת פריפריה של עיר שפחות ופחות בני נוער נוסעים עם אופנוע, מה שהיה בגילי מאוד מאוד נפוץ.

מיכל רוזין: השאלה היא בנושא האכיפה.

מיכל רוזין: כאשר אתם קובעים גיל 14, איך בדיוק אפשר לאכוף את זה?

מיכל רוזין: איך אתה עוצר ילד?

מיכל רוזין: אני לא רואה שוטרים מתחילים לעצור בני נוער.

מיכל רוזין: נגיד שכן, אז מה הם מבקשים ממנו?

מיכל רוזין: אין לו תעודת זהות.

מיכל רוזין: איך הוא יכול להוכיח אם הוא בן 12,13,14?

מיכל רוזין: לילדה שלי יש חברה בגיל צעיר שנראית כמעט בגילי, מבחינת גובה - -

בועז טופורובסקי: רישוי של האופניים.

מיכל רוזין: אני לא יודעת.

מיכל רוזין: זה מאוד בעייתי לאכוף.

מיכל רוזין: מה זה רישוי?

מיכל רוזין: יהיה רשום תעודת לידה?

מיכל רוזין: יהיה רישוי של אופניים לבן אדם ספציפי?

מיכל רוזין: מה אם משפחה קנתה את זה ל-2,3 ילדים?

מיכל רוזין: זה דבר מאוד מאוד יקר, זה לא דבר זול.

מיכל רוזין: נקודה אחת היא איך עושים אכיפה.

מיכל רוזין: הדבר השני הוא איפה רוכבים.

מיכל רוזין: בכביש זאת סכנת נפשות.

קובי פלג: גם במדרכה.

מיכל רוזין: יכול להיות.

מיכל רוזין: או שאוסרים לגמרי, שעל זה אמרתי שאי אפשר לעצור את הקידמה, או להגיד שירכבו רק בכביש - -

משה זלמן פייגלין: ראית את המכתב - -?

מיכל רוזין: ראיתי.

מיכל רוזין: קראתי אותו.

מיכל רוזין: אני עושה שיעורי בית.

מיכל רוזין: קראתי את המכתב.

מיכל רוזין: כואב ביותר.

מיכל רוזין: אני לא מקלה ראש.

אבישי ברוורמן: מה המלצתך, חברת הכנסת רוזין?

מיכל רוזין: אי אפשר לתאר את סכנת הנפשות שתהיה לרכיבה בכביש.

מיכל רוזין: לא כולם גרים בערים שבהן יש סידור כל כך משמעותי של שבילי אופניים.

מיכל רוזין: ברוב הערים במדינת ישראל אין שבילי אופניים.

מיכל רוזין: ברוב הערים בישראל גם המדרכות הן לא בדיוק שמישות להליכה.

מיכל רוזין: להגיד רק על שבילי אופניים זאת בעיה מאוד קשה, אלא אם כן נחייב בחוק את כל העיריות לרשת את העיר בשבילי אופניים.

אבישי ברוורמן: מה הפתרונות, מיכל?

מיכל רוזין: מעבר ליתרונות של הורדת עומס תנועה, זיהום אוויר וכדומה, אני חושבת שהנושא של חובת חבישת קסדה הוא בל יעבור.

מיכל רוזין: אם יש משהו שמטריף אותי בנושא הזה זה העניין של חבישת קסדה.

מיכל רוזין: לגבי הנושא של ביטוח.

מיכל רוזין: בשום פנים ואופן אסור לנו ליצור מצב שזה יהיה דרך להוציא כסף מההורים ומהציבור לחברות הביטוח.

מיכל רוזין: מדובר במחירים מטורפים של ביטוח על הנושא הזה.

מיכל רוזין: צריך למצוא את שביל הביניים בעניין הזה.

מיכל רוזין: אין ספק שזה צריך להיות בתוך חוק תאונות דרכים כפיצוי.

מיכל רוזין: זה חייב להיות.

מיכל רוזין: לא יכול להיות שאותה אישה לא זוכה לפיצוי על פי החוק בעניין הזה.

מיכל רוזין: זה כלי רכב.

מיכל רוזין: הוא מוגדר ככלי רכב.

חגית אוריין: שמי חגית אוריין, תושבת תל אביב, בת 58.

חגית אוריין: לפני מספר חודשים, קרוב לשנה, התחלתי בפעילות התנדבותית.

חגית אוריין: מאחר ואני מסתובבת ברחובות תל אביב אז אני רואה מה קורה.

חגית אוריין: במשך הזמן יצרתי קשרים עם תושבים מכל ערי ישראל.

חגית אוריין: אני מקבלת פניות.

חגית אוריין: אני עוסקת בזה יומם ולילה.

חגית אוריין: אני מקבלת פניות מכל שכונות תל אביב, מרעננה, מגבעתיים, מכל מקום.

חגית אוריין: אני מקבלת אלפי פניות של הולכי רגל.

חגית אוריין: משום מה יש לי תחושה פה שבקושי דיברתם על הנקודה של הולכי הרגל.

אבישי ברוורמן: אנחנו פתחנו איתה.

חגית אוריין: אתם מדברים על קסדות, על ביטוח ועל הרבה מאוד נושאים.

חגית אוריין: דיברתם על זה לא מספיק.

חגית אוריין: הולכי הרגל בכל ישראל, בעיקר בתל אביב ובערים הראשיות, חיים במערב הפרוע.

חגית אוריין: אני, בנוסף להתנדבות שלי, גם עצמאית בת 58 שמתקרבת לפנסיה.

חגית אוריין: לפני שבוע נכנסו בי אופניים חשמליים, דרסו אותי ברח' בן יהודה בתל אביב.

חגית אוריין: בנס הספקתי לזוז.

חגית אוריין: אם היו נכנסים בי ושוברים לי את הצלעות, לא הייתי מדברת איתכם כרגע, הייתי כרגע בבית חולים.

חגית אוריין: בתור עצמאית אף אחד לא היה מפצה אותי, הפרנסה שלי הייתה הולכת והחיים שלי היו מתהפכים.

חגית אוריין: אני מקשיבה לכם טוב.

חגית אוריין: אני רואה שאתם מכסים כל מיני נושאים.

חגית אוריין: אני מאוד מודה לך, חבר הכנסת ברוורמן, שקצת דחקת במשרד התחבורה לא לדחות את הנושא הזה עד אין קץ.

חגית אוריין: אנחנו לא מסוגלים ללכת יותר ברחובות.

חגית אוריין: אנחנו לא יכולים לחכות לאוגוסט, לספטמבר או לאוקטובר.

חגית אוריין: מחר אנחנו לא יכולים לצאת לרחוב.

חגית אוריין: כל יום פונים אלי אנשים עם תמונות של ילדים פצועים, חבולים.

חגית אוריין: אחת שלחה עכשיו תמונה שהבן שלה כמעט התעוור מפגיעת אופנים חשמליים.

חגית אוריין: בינינו, גם אופניים רגילים יודעים לדהור יפה מאוד.

חגית אוריין: אני יודעת מה המשמעות, מה החשיבות של רכיבה על אופניים, אני בקשר עם עמותות לרכיבה על אופניים.

חגית אוריין: מאוד חשוב לי הנושא של איכות הסביבה, אבל הבטיחות והחיים שלנו חשובים יותר מזה.

חגית אוריין: אתם מדברים על החוק.

חגית אוריין: נפלא.

חגית אוריין: החוק נמצא בניירת שלכם.

חגית אוריין: תצאו לרחוב.

חגית אוריין: מי אוכף אותו?

חגית אוריין: כשאני תופסת שוטרי תנועה ברחוב, אף אחד מהם לא יודע את החוקים.

חגית אוריין: כשאני שואלת אותם לגבי החוקים של האופנועים, הם בכלל לא יודעים.

חגית אוריין: כשאני פונה לקצין בכיר במשטרה, הוא אומר לי : אני מצטער, אני לא יכול לאכוף.

חגית אוריין: אין לי סמכויות, אין לי סעיפים.

חגית אוריין: אני פונה לעירייה.

חגית אוריין: העירייה יכולה, יש לה פקחים.

חגית אוריין: היא נמצאת בתוך התושבים שלה.

חגית אוריין: אתם לא מקנים לה סמכויות.

חגית אוריין: איך אתם רוצים לאכוף את כל המילים היפות שרשומות בניירת שלכם?

חגית אוריין: אנחנו יודעים את החוקים.

חגית אוריין: תתפוס רוכב אופניים ברחוב ותגיד לו את החוק, נראה מה יצא מזה.

חגית אוריין: הוא יגיד: אני לא רוצה להידרס.

חגית אוריין: מה איכפת לי מהחוק.

חגית אוריין: מה יצא מהחוק הזה?

חגית אוריין: מי אוכף את זה?

חגית אוריין: המשטרה לא מסוגלת.

חגית אוריין: יש לה בעיה של כוח אדם.

חגית אוריין: תתנו סמכויות לעיריות.

חגית אוריין: העירייה משוועת להקניית סמכויות.

חגית אוריין: אנחנו עובדים נהדר עם עיריית תל אביב.

חגית אוריין: מיטל להבי קשובה לכל הנושאים שלנו, שוקדת ומייחסת לזה את כל הרצינות הראויה.

חגית אוריין: איך היא יכולה לעבוד בלי שיש לה סמכויות.

חגית אוריין: את, מיכל רוזין הנכבדה, שואלת איפה הם ירכבו.

חגית אוריין: מדינת ישראל , תקדישו תקציב לסלילת תשתיות בערים.

חגית אוריין: לא ייתכן ששום כלי רכב לא יהיה על המדרכות - אופניים רגילים, אופניים חשמליים.

חגית אוריין: לא משנה לי איזה גיל.

חגית אוריין: אותי דרסה אישה בת 30.

חגית אוריין: תקציבו כסף, כי מדובר בחיים שלנו.

חגית אוריין: תנו לערים כסף לסלול שבילי אופניים נאותים בכל העיר, כדי שאני לא אצטרך ללחוץ.

חגית אוריין: אין להם תקציב לסלול שביל אופניים נורמלי ברחוב ראשי בעיר תל-אביב.

חגית אוריין: מדובר במטרופולין עמוס.

אבישי ברוורמן: תל אביב היא עיר אופניים.

מיטל להבי: תל אביב יפו היא עיר אופניים.

אבישי ברוורמן: היא גם עיר מחושמלת.

מיטל להבי: היה קמפיין של ראש העיר שלנו רכוב בזמנו על אופניים.

מיטל להבי: אין ספק שנעשתה עשייה גדולה ואמיתית בתל אביב.

מיטל להבי: 120 קילומטר של שבילי אופניים עתידים להכפיל את עצמם בתכנית החומש שלנו.

מיטל להבי: 9% מהנסועה שלנו מתנהלת על אופניים, שזה טוב לזיהום האוויר, זה טוב לצפיפות.

מיטל להבי: גם משרד התחבורה וכל מי ששוחר איכות חיים רוצה לעודד את זה.

מיטל להבי: ככל שאנחנו עושים טוב, כך אנחנו מגלים שמתפתחת אצלנו בעיה שהולכת וגדלה.

מיטל להבי: הבעיה הזאת מורכבת מ-3 נושאים.

מיטל להבי: אחד זה נושא התשתיות שאיתו אנחנו מתמודדים בעיר, מחפשים ידע ומומחיות מהעולם.

מיטל להבי: הנושא השני הוא חינוך והסברה.

מיטל להבי: אנחנו מנהלים דיאלוג עם רוכבי האופניים, עם הולכי הרגל, מושיבים אותם ביחד, מנסים לייצר אמנות של שיתוף במרחב הציבורי, עושים פיילוטים לחינוך בבתי הספר.

מיטל להבי: הנושא המכריע והנושא החשוב מכל זה האכיפה.

מיטל להבי: באנו לפה היום כדי לראות מסמך שמתחיל להקנות כלים לאכיפה.

מיטל להבי: הוא מתייחס רק לסוג מסוים של אופניים.

מיטל להבי: אין הסדרה של קורקינטים והסדרה של אי- בייקים עם המצערת.

מיטל להבי: הוא לא מסדיר את השימוש.

אתי בנדלר: יש לזה התייחסות מסוימת.

מיטל להבי: זה לא מסדיר את השימוש, זה מסדיר את התקינה שלהם או את הסוג שניתן.

מיטל להבי: בתוך עמי אני חיה.

מיטל להבי: אני חושבת שהאופניים זה אחד הכלים החשובים ביותר שנוצרו כדי להתנייד בקלות, כאשר לכלים הממונעים צריכים להתייחס כמו לאופנועים, לא כמו לאופניים.

מיטל להבי: מתוך זה השיפוט שלנו והאכיפה תהיה הרבה יותר קלה.

מיטל להבי: אני מודעת לתאונות דרכים של רוכבי אופניים שיש בהן הרוגים.

מיטל להבי: אני מקבלת נתונים מאנשים שכותבים אלי אחרי שהם היו באיכילוב.

מיטל להבי: יש לי את כמות האנשים שהגיעו למיון בעקבות תאונות אופניים.

מיטל להבי: מדובר על מעל 1000 בשנה שעברה.

מיטל להבי: כבר השנה יש מעל ל-1000.

מיטל להבי: כמות התאונות בין הולכי רגל לרוכבי אופנים, כשבדרך כלל זה הממונעים, הולכת וגדלה.

מיטל להבי: קשה לחנך לזהירות במדרכה.

מיטל להבי: חינכנו את ילדנו לזהירות בכבישים, קשה לחנך לזהירות במדרכה.

מיטל להבי: חוץ מזה שאנחנו מתקנים את התקנות האלו, אנחנו צריכים להביא איזה כלי אכיפה, כי אחרת מדובר במילים יפות.

מיטל להבי: בעבר כל אופניים ממונעים היו מחויבים ברישוי, לא בביטוח.

מיטל להבי: מיכל עמדה יפה מאוד על כך שזה חוסך את האופנועים.

מיטל להבי: אם זה חוסך את האופנועים, זה לא חייב לחסוך את כל התהליך של האופנועים, אפשר לחסוך חלק.

מיטל להבי: בזמנו העיריות היו נותנות רישוי לאופניים, בודקות את הפנס, בודקות את הדוושות.

מיטל להבי: בזמנו היו לנו יותר סמכויות.

מיטל להבי: אני מבקשת שהמשטרה תיקח את הכלים האלה לידיים ותעשה את מה שהיא צריכה לעשות כדי שבאמת החוקים שקיימים יישמרו, או שנחוקק אותם קצת ביותר חשיבה הגיונית כך שהממונעים הם ממונעים, האופניים הם אופניים ויש עדיין אבחנה בין שניהם.

מיטל להבי: תנו לנו סמכויות כדי לאכוף את הדברים האלה, מפני שאחרת הפרויקט הנפלא הזה שנקרא אופניים שהולך וצובר תאוצה, שכרו יוצא בהפסדו.

מיטל להבי: חלילה לנו שזה יקרה.

אבישי ברוורמן: הרמנו את כל הדיון להנחתה של משטרת ישראל.

אבישי ברוורמן: אנחנו יודעים שאין לכם כוח אדם.

אבישי ברוורמן: מה קרה ב-2011?

אבישי ברוורמן: מה קורה היום?

אבישי ברוורמן: איך מחישים את זה כך שב-30 ביוני מר פלור מעביר לנו את כל הדברים האלה?

אבישי ברוורמן: מה התשובות שיש לכם?

אבישי ברוורמן: האם אופניים חשמליים הם רכב?

אבישי ברוורמן: מה עם המדרכות?

אבישי ברוורמן: מה עושים?

מיכל רוזין: אולי צריך להעביר סמכויות לעיריות.

שרית פילפסון: כולם מסכימים שיש להסדיר את הנושא של התקן של אופניים וקורקינטים חשמליים.

שרית פילפסון: אנחנו בשיחות עם משרד התחבורה.

שרית פילפסון: בגלל זה אנחנו נמצאים פה.

שרית פילפסון: כששוטר עוצר רוכב אופניים או קורקינט חשמלי על אי חבישת קסדה - - צריך להתחיל מכך שהאופניים עליהם הוא רוכב הם בכלל לא תקניים.

שרית פילפסון: הוראת השעה הסתיימה ואין לנו תקן מאושר לאופניים וקורקינטים חשמליים.

שרית פילפסון: דרך אגב, יש אבחנה בין השניים.

שרית פילפסון: אנחנו מדברים כאן על אופניים חשמליים, לא על קורקינטים חשמליים, כאשר אנחנו אומרים שחייבים לדון גם בקורקינט חשמלי.

שרית פילפסון: יש לנו תיק שמתנהל בבית משפט לתעבורה בתל אביב בנוגע לרוכב קורקינט חשמלי שפגע ברכב.

שרית פילפסון: כשעשו לו בדיקת שכרות מצאו 900 מיקרו גרם, שזאת כמות עצומה.

שרית פילפסון: הוא פגע ברכב ואמר: סליחה, קורקינט חשמלי שעליו רכבתי הוצא מפקודת התעבורה, אתם לא יכולים להאשים אותי על נהיגה בשכרות.

שרית פילפסון: נשארנו עם עבירה מאוד מינורית.

שרית פילפסון: האמת שהוא זה שנפגע בעיקר, הוא פשוט נכנס בכלי רכב, אבל עדיין משטרת ישראל צריכה לשמור על ביטחונם של האנשים.

אבישי ברוורמן: מה עשיתם וצריך לעשות?

אבישי ברוורמן: איך עושים סדר בעניין?

שרית פילפסון: הנקודה השנייה שמטרידה את כולנו וגם את משטרת נוגעת לתחום האכיפה.

שרית פילפסון: בשנים 2011, 2012, מנתונים שבדקנו, מצאנו באזור תל אביב – אני מדברת בעיקר באזור תל אביב, כי שם זו איזו שהיא מכת מדינה – שתי תאונות דרכים שבהן היו מעורבים הולך רגל ורוכב אופניים.

שרית פילפסון: הנתונים שהוצגו וקיימים כאן היום הם לגבי תאונות של מי שרכב על אופנים וקורקינטים חשמליים ולא פגע בהולכי רגל.

מיטל להבי: לכי לאיכילוב, תבקשי את הנתונים שלהם.

אבישי ברוורמן: גברת להבי ציינה שבשנה האחרונה קרו 1000 תאונות.

אבישי ברוורמן: את מדברת על 12.

מיטל להבי: 1000 אנשים שהגיעו למיון של איכילוב.

מיטל להבי: יש לי נייר רשמי של איכילוב שנמצא אצלי במשרד.

אבישי ברוורמן: 1000 מול 12.

אבישי ברוורמן: איך זה?

מיטל להבי: אנשים שהגיעו למיון לא בהכרח מודיעים למשטרה.

קובי פלג: יש לפניכם נתונים מול העיניים.

קובי פלג: תסתכלו על הגרף.

קובי פלג: יש עלייה של פי 10 בנפגעים קשים שאושפזו, לא אלה שהגיעו למיון ושוחררו הביתה.

קובי פלג: כ-40% עם פגיעות ברמה בינונית ומעלה.

קובי פלג: בבינוני ומעלה אצלנו יש היבט של סכנת חיים.

קובי פלג: קטיעה יכולה להיות מצב בינוני.

קובי פלג: יש הולכי רגל ורוכבים שנפטרו לנו במיון.

קובי פלג: לא יעלה על הדעת שיגידו שהיה אחד או שניים.

קובי פלג: תסתכלו איזה גרף דרסטי בתוך הסיפור הזה.

שרית פילפסון: אנחנו מדברים על שנים 2011 ו-2012.

שרית פילפסון: ניסיתי למקד את הנתונים על פגיעות של הולכי רגל עם אופניים או אופניים חשמליים.

שרית פילפסון: כתוב כאן: "אושפזו עכב פציעות שמקורן בתאונות אופניים וקורקינטים חשמליים".

שרית פילפסון: האם מדובר בהולכי רגל, או שמא מדובר ברוכבי האופניים והקורקינטים החשמליים בעצמם שנפגעים לא אחת ולא שתיים?

שרית פילפסון: הפגיעות הן קשות, אנחנו מודעים לזה.

שרית פילפסון: ניסינו למקד את הנתונים.

שרית פילפסון: הנתונים שלי הם בין 2011 ל-2012.

שרית פילפסון: אם מסתכלים על כלל תאונות הדרכים החמורות בשנים 2011 ו-2012 שקרו בתחום עיריית תל אביב, אנחנו מדברים על 2661 תאונות דרכים עם נפגעים בשטח תל אביב בשנים אלו.

שרית פילפסון: אנחנו רואים את העניין הפרופורציונאלי.

שרית פילפסון: אנחנו לא ממעיטים כהוא זה מפגיעה של אדם אחד שנפגע מאופניים וקורקינטים חשמליים, לכן אנחנו סבורים שההסדרה הזאת נכונה.

שרית פילפסון: תיכף אני אגע באכיפה.

אבישי ברוורמן: אני רואה שיש פה מחלוקת לגבי הסטטיסטיקה.

אבישי ברוורמן: אני מציע שתשבו.

אבישי ברוורמן: אני נוטה להאמין שהתופעה הזאת בשנת 2013,2014 הופכת להיות, כמו שאמר חבר הכנסת פייגלין, מכת תל-אביב, כאשר תל אביב הופכת להיות מכת מדינה.

אבישי ברוורמן: אני חושב שהגיע הזמן לפתור את הבעיה הזאת.

אבישי ברוורמן: שמענו כרגע במכתב הנוגע ללב ומחגית על כך שהדברים האלה הופכים להיות שכיחים.

אבישי ברוורמן: בואו תגידו מה אתם עושים לגופו של עניין.

שרית פילפסון: בואו נתקדם לנושא של האכיפה.

שרית פילפסון: אני מניחה שכולם מכירים את בג"ץ קופלמן.

שרית פילפסון: אם לא, אז בקצרה.

שרית פילפסון: מר יוסף קופלמן הגיש בג"ץ שהסתיים לפני 4 חודשים.

שרית פילפסון: הוא הגיע לבית המשפט העליון לצדק ואמר שהוא רוצה להורות למשטרת ישראל לבוא וליתן טעם מדוע היא אינה רושמת דוחות לרוכבי אופניים חשמליים, קורקינטים חשמליים הנוסעים על מדרכות בתל-אביב וחוצים מעברי חצייה תוך כדי רכיבה מבלי שהם יורדים מהאופניים וחוצים ברגל.

שרית פילפסון: הוא ביקש מבית המשפט הנכבד שיוציא מלפניו צו ביניים המורה למשיבה לפרט מה מספר הדוחות שנרשמו.

שרית פילפסון: מר קופלמן טען שהוא נפגע פעמיים בשנת 2012 מאופניים וקורקינטים חשמליים.

שרית פילפסון: הוא טען שהוא ואשתו לא יכולים ללכת על מדרכות תל אביב בלי להסתכל לצדדים ולראות שהם לא נפגעים, מה שפוגע לו באיכות החיים.

אבישי ברוורמן: ובצדק.

שרית פילפסון: באה משטרת ישראל, באמצעות פרקליטות המדינה, ואמרה שמבחינת נתונים סטטיסטיים אלו הן לא התאונות המסכנות חיים, הן לא התאונות שגורמות מבחינת נתונים לפציעות הכי חמורות או לתאונות קטלניות.

קובי פלג: לא נכון.

שרית פילפסון: מעורבות רוכבי האופניים והדו גלגלי בתאונות קטלניות החל משנת 2013 הייתה 18%.

קובי פלג: מי אחראי במשטרת ישראל על הצד הרפואי?

קובי פלג: מאיפה הנחות היסוד האלו?

שרית פילפסון: אני מתייחסת לבג"ץ קופלמן.

שרית פילפסון: בית המשפט העליון נתן את דברו, לא משטרת ישראל.

שרית פילפסון: למשטרת ישראל נכון שיהיה תעדוף באכיפה.

שרית פילפסון: משטרת ישראל לא יכולה להשאיר את האזרחים, שאנחנו אמונים על ביטחונם, ולא לעשות עם זה דבר.

שרית פילפסון: מונה צוות בראשות סמפכ"ל משטרת ישראל.

שרית פילפסון: הצוות הזה רוצה לקדם את הוראת השעה, את החוק כדי להסדיר את זה.

שרית פילפסון: אנחנו סבורים שהגיל הנכון הוא גיל 16, כי בגיל 16 יש תעודת זהות, בגיל 16 אתה יכול להוציא רישיון על אופנוע, אתה צריך לדעת את חוקי התנועה.

שרית פילפסון: אם אנחנו נוריד ילדים בגילאי 14 לכבישים, סכנת החיים שלהם תהיה סכנה הרבה יותר משמעותית.

משה זלמן פייגלין: אל תיתן לנסוע על הדברים האלה עד גיל 16.

שרית פילפסון: זאת עמדתנו .

שרית פילפסון: כמובן שצריך להסדיר איפה הם ירכבו, מה עושים עם הכלים.

אבישי ברוורמן: אמרת נקודה אחת משמעותית של להעלות את הגיל מ-14 ל-16.

אבישי ברוורמן: באירופה, אם אני לא טועה, לילד יש תעודת זהות בגיל 16.

קריאה: גם פה.

אבישי ברוורמן: השאלה שלי היא אחרת.

אבישי ברוורמן: אנחנו לא יכולים להתקדם.

אבישי ברוורמן: אנחנו מחכים ל-30 ביוני.

אבישי ברוורמן: אנחנו צריכים את העבודה של הסמפכ"ל כדי להעביר את התקנות, כי אם נעשה רק את התקנות האלו אין לזה משמעות.

אתי בנדלר: משמעות חלקית בלבד.

אבישי ברוורמן: איך מאיצים את העבודה של המשטרה כדי שנקבל ב-30 ביוני?

אבישי ברוורמן: אני לא רוצה שנשב פה במושב הבא בינואר ואני אשמע את אותם דברים.

מיכל רוזין: איך הם מתכוונים לאכוף את זה?

מיכל רוזין: זו לא רק חוכמה להגיש תקנות.

מיכל רוזין: אם הם לא יכולים לאכוף, למה לא להעביר סמכויות לעירייה?

שרית פילפסון: היינו אתמול בדיון.

שרית פילפסון: אנחנו מחישים את זה מאוד.

שרית פילפסון: מנכ"ל המשרד לביטחון פנים, בשם השר לביטחון פנים, מנהל עכשיו את כל הדיונים של העברת סמכויות האכיפה לפקחים.

אבישי ברוורמן: לעיריות.

שרית פילפסון: כן, לעיריות.

שרית פילפסון: ישב שם אתמול היועץ המשפטי של עיריית תל אביב.

אבישי ברוורמן: תחישו את זה.

שרית פילפסון: אנחנו כל שבוע בדיון אצל המנכ"ל.

שרית פילפסון: עיריית תל אביב צריכה להגיע לדיון הבא שייקבע עם תשובות.

שרית פילפסון: הם לא הגיעו עם זה לדיון האחרון.

אבישי ברוורמן: מתי הדיון שנקבע?

מיטל להבי: אני לא יודעת מה התאריך שנקבע.

אבישי ברוורמן: במשטרה אין כוח אדם, אנחנו יודעים את זה.

אבישי ברוורמן: המשטרה הייתה צריכה לקבל תוספת תקציב וכוח אדם ממזמן, אבל היא לא מקבלת.

תמר זנדברג: לעומת זאת, בעירייה יש אבטלה סמויה.

אבישי ברוורמן: היא לא מסוגלת לעשות את רוב המטלות שיש לה כיוון שאין לה כוח אדם.

אבישי ברוורמן: שנים היא הייתה צריכה לקבל תוספת תקציב ולא קיבלה.

אבישי ברוורמן: הדרך היחידה היא להעביר את זה לעיריות, לתת להן סמכויות אכיפה.

מיטל להבי: יש הצעת חוק שמונחת על השולחן לגבי סמכויות אכיפה לעיריות.

מיטל להבי: אנחנו מאוד נשמח שזה יקודם.

אבישי ברוורמן: אני אשמח מאוד לקדם את זה.

אתי בנדלר: הרשויות המקומיות ביקשו להשהות את הדיון בה, כי היא מדברת רק על אכיפה בנתיב תחבורה ציבורית ואיננה מתייחסת למכלול הסוגיות של העברת סמכויות אכיפה לרשויות המקומיות.

אתי בנדלר: זה לא בגלל הוועדה לא מונח על שולחן.

שרית פילפסון: ראש אגף תנועה הסכים את כל הנושא ההסדרה של אופניים חשמליים וקורקינטים להעביר לפיקוח העירוני.

שרית פילפסון: בצוות של הסמפכ"ל, שעוד לא הסתיים, דיברנו על מדרגים.

שרית פילפסון: אולי ההורים של ילד בן 14 רוצים לקנות לו אופניים וקורקינטים חשמליים.

שרית פילפסון: אם אנחנו מעבירים את ההוראה הזאת, צריך פשוט לדון אם מגיל 14 עד 16 הרכיבה תהיה על המדרכות עצמן, כאשר בגיל 16 להוריד אותו לכביש.

שרית פילפסון: בימים אלה אנחנו בהמשך הדיונים אצל סמפכ"ל המשטרה.

מיטל להבי: הפקח יצטרך לא רק לזהות את המנוע, הוא יצטרך גם את הגיל של המשתמש.

מיטל להבי: איך אפשר כזה דבר?

קובי פלג: יש מחלוקת על הנתונים מאז ומתמיד בין המשטרה לביננו.

קובי פלג: הייתה ועדה של הלמ"ס, שבאה וקבעה שהנתונים הנכונים על נושא של נפגעים בתאונות דרכים הם שלנו.

קובי פלג: אנחנו אוספים את הנתונים.

קובי פלג: על כל פצוע שמתאשפז בבית חולים יש לנו נתונים.

קובי פלג: למשטרה יש בעיה אם המקרה לא מדווח.

קובי פלג: למה לא מדווח?

קובי פלג: אחת הבעיות שקורות זה שאותם אופניים או קורקינטים חשמליים פוגעים בהולך רגל.

קובי פלג: אין לו שום זיהוי וביטוח.

קובי פלג: אותו ילד או מבוגר קם, עולה על האופניים וממשיך הלאה.

קובי פלג: אין לו על מה לדווח.

קובי פלג: מבחינת המשטרה אין פה תאונה.

קובי פלג: בואו נתעסק בדברים עצמם.

קובי פלג: כמו שאתם רואים, יש עלייה מאוד מאוד דרסטית בכמות הנפגעים שמתאשפזים בבתי חולים, לא שמגיעים למיון והולכים הביתה.

קובי פלג: לפחות 8% יישארו נכים מהפגיעות שיהיו להם.

קובי פלג: חלק גדול, מעל 20%, הם בגילאי 60 ומעלה.

קובי פלג: גילאי 60 ומעלה הם סביר להניח לא הרוכבים.

קובי פלג: הבעיה עם אנשים בגילאים האלה זה שיכולת ההשתקמות שלהם הרבה יותר נמוכה ויש לנו תמותה לא קטנה.

קובי פלג: גם במקרה הזה יש אנשים שהגיעו לבית חולים פצועים ונפטרו.

קובי פלג: אין אכיפה על המדרכות ואכיפה על הכביש.

קובי פלג: נכון, יש בעיה דואלית, גם פה וגם פה, אבל אנחנו לא יכולים להפקיר את הולכי הרגל בגלל שאנחנו לא רוצים להפקיר את רוכבי האופניים.

קובי פלג: אני לא יודע מי החליט על 25 קמ"ש.

קובי פלג: אני אתן לך נתונים מפה עד מחרתיים.

קובי פלג: צריך שיהיה מבחן רישוי על מנת שכל שנה תראו שלא העלו את רף המהירות.

קובי פלג: צריך ביטוח, אכיפה ורישוי תקופתי.

קובי פלג: אם לא יהיה רישוי תקופתי, הם יעלו את המהירות.

קובי פלג: אנחנו מכירים את הדברים האלה.

קובי פלג: אם אנחנו רוצים לתת להם לרכב על הכביש או על המדרכה - יש לי בעיה עם המדרכה - שיעשו מבחן רישוי, בדיוק כמו שכל נהג אחר נדרש לעשות.

תמר זנדברג: צריך לזכור לשים את הדיון הזה בקונטקסט.

תמר זנדברג: צריך לזכור שאופניים חשמליים זה כלי רכב שמתווסף לכלי הרכב שהם כולם תחליפים לרכב הפרטי.

תמר זנדברג: הסכנה הכי גדולה לבריאות, לתאונות, לזיהום האוויר, לאינטרס הציבורי מגיע מכלי הרכב הפרטיים, שכמו שכולנו יודעים נוסעים באין מפרע בכביש.

תמר זנדברג: אני מבינה שהמקרה שמצוין במכתב המרגש הזה חל בכביש, לא במדרכה.

תמר זנדברג: בואו נשים את הדברים בקונטקסט הרחב.

תמר זנדברג: נתחיל לדבר על הדבר הכי מסוכן, הכי מזהם, הכי מזיק, ממנו נרד למטה ונשאל מה היא תמונת כל התחליפים שיכולים להחליף אותו, בראשם כמובן התחבורה הציבורית, שגם הוועדה הזאת עוסקת בו הרבה, אחר כך הרכב הדו גלגלי מנועי, כמו האופנוע, שהוא פחות מסוכן ופחות מזהם מרכב פרטי, עם כל זה שאנחנו חושבים שהסכנות הן יותר באופנועים.

תמר זנדברג: אופניים חשמליים פחות.

תמר זנדברג: בתור רוכבת אופניים רגילים, לא חשמליים, אני יכולה לספר לכם שהאופניים החשמליים הפכו למכה במרכז תל-אביב.

תמר זנדברג: השבוע פגשתי ברחוב מישהו עם פנצ'ר באופניים.

תמר זנדברג: הוא שאל אותי איפה יש חנות כדי לתקן את הפנצ'ר, למלא אוויר.

תמר זנדברג: אמרתי לו, וואלה, אין, הכל הפך להיות חנויות של אופניים חשמליים.

תמר זנדברג: זה מסוכן לנו ומסוכן להולכי הרגל.

תמר זנדברג: זה לא נעים וזה מאיים על המדרכות, אבל צריך להניח את זה במדרג הנכון.

תמר זנדברג: לנו יש אינטרס לעודד כמה שיותר הליכה ברגל ולהגן על הולכי הרגל, שהם החלשים ביותר, אחר כך על רוכבי האופנים, אחר כך על רוכבי האופניים החשמליים, אחר כך על רוכבי הדו-גלגלי הממונע, אחר כך על התחבורה הציבורית ובסוף על הרכב הפרטי.

תמר זנדברג: אם אינני טועה, ותקנו אותי אם אני טועה, גם היום לפי תקנות התעבורה האופניים הרגילים צריכים לנסוע על הכביש.

תמר זנדברג: זה החוק.

תמר זנדברג: אנחנו רוצים שזה מה שיקרה?

תמר זנדברג: אנחנו רוצים להפקיר אותם לתאונות הבאמת מסוכנות?

תמר זנדברג: צריך לסלול שבילי אופניים ולעודד את האכיפה בשבילי האופניים, על מנת שנוכל לנסוע באופניים בבטחה וכמו שצריך, לא לעשות הפרד ומשול בין החלשים שבעיר, שאלה הולכי הרגל והאופניים.

תמר זנדברג: כולם נסוגים אחורה מפני הרכב הפרטי.

תמר זנדברג: כולם מדברים פה על הסכנות.

תמר זנדברג: לא שמעתי מילה על תאונות הדרכים האמיתיות, על מאות ההרוגים בשנה.

מרדכי פדר: אנחנו רוצים למחות על האופן בו התקנות האלו הוכנו, נוסחו והוצעו.

מרדכי פדר: הן היו צריכות להיות פה על שולחן הוועדה ערב הכניסה של התקן הישראלי החדש.

מרדכי פדר: מדובר בנוסח סטנדרטי ללא חזון, ללא מסר וללא הנחיה לאזרח.

מרדכי פדר: אני הוצאתי את הנוסח לפני כמה ימים מהאתר.

מרדכי פדר: אני מגיע הבוקר ומגלה שעוד פעם שינו את זה.

מרדכי פדר: מדובר בעבודת פרטץ' של משרד התחבורה.

מרדכי פדר: זה לא מוצר שאפשר לדון בו.

מרדכי פדר: מבחינה מהותית יש פה שלושה דברים.

מרדכי פדר: יש את מי שמבטח, את מי שמשלם ואיך מזהים את הפוגע.

מרדכי פדר: בנושא האכיפה דובר רבות.

מרדכי פדר: מי אוכף את המכירה והייבוא של הכלים האלה?

מרדכי פדר: נכון להיום כל הכלים האלה, ללא יוצא מן הכלל, הם בלתי חוקיים בגלל שאין לנו תקנות.

מרדכי פדר: אני מבקש מהוועדה הנכבדה הזאת לדחות את התקנות האלו, להשאיר את המצב על כנו עד שמשרד התחבורה מסוגל לבוא עם פתרון כולל, קוהרנטי לבעיית הכגל"רים, שאלה כל כלי הרכב הגלגלי ללא רישוי.

עמי רוטמן: העברנו נייר עמדה מסודר.

עמי רוטמן: אנחנו תומכים ברוב התיקון.

עמי רוטמן: יש תיקון חדש שנגיע אליו בהקראה.

עמי רוטמן: אי אפשר לעצום עיניים.

עמי רוטמן: זאת המציאות.

עמי רוטמן: האופנים קיימים.

עמי רוטמן: אכיפה לא קיימת.

עמי רוטמן: איך שנאמר, כולם לא חוקיים, גם האופניים עם העוצמה הכי פעוטה.

עמי רוטמן: גם אנחנו חושבים שזה לא המושלם, שצריך לעשות עוד תיקונים ולהגביל מקומות שאפשר לנסוע בהם, אולי להרחיב את חוק הקסדות, אבל עדיין עדיף להתחיל במשהו אחרי 3 שנים ולקדם את התקנות.

עמי רוטמן: יכול להיות שהגיל יהיה 16 במקום 14.

עמי רוטמן: עדיין צריך להתחיל ולקדם את זה, רק אחרי זה להוסיף.

אילן גרודסקי: אני מבקש, חברות וחברי הכנסת, למחות בפניכם על כל שהייה נוספת בהסדרת נושא האופניים החשמליים.

אילן גרודסקי: המדינה חיכתה מספיק.

אילן גרודסקי: את כל הדברים שאינם במחלוקת יש לקדם ולהגדיר בכדי שייכנסו לתחולת החוק, לא לדחות למושב הבא או לאוגוסט.

זאב פרידמן: מעבר לנייר העמדה שהעברנו לוועדה אני מבקש להעיר רק הערה אחת.

זאב פרידמן: כשאנחנו מדברים על נושא הביטוח אנחנו לא רק רוצים לבטח את הנפגעים, אנחנו רוצים לבטח גם את אלה שאנחנו רוצים לעודד את השימוש שהם עושים באופניים האלה.

זאב פרידמן: כאשר, חס וחלילה, קורה מקרה ואדם פרטי יצטרך לשלם את הנזקים, כמו שפרופ' פלג הזכיר קודם, אני חושב שהנזק לאותו רוכב יהיה כל כך גדול שהוא לא ייסע בכלל.

זאב פרידמן: אני חושב שצריך לקחת גם את הנקודה הזאת בחשבון.

מיכל רוזין: לא הבנתי.

זאב פרידמן: חובת ביטוח לטובת שני הצדדים.

יובל גינסברג: אני זכיתי להיות בוועדת המומחים שתיקננה את התקן לאופניים האלה במכון התקנים.

יובל גינסברג: הייתי שותף לכל התהוות הוראת השעה.

יובל גינסברג: אמרו פה שאין אכיפה ואין הסדרה לגבי התקן.

יובל גינסברג: אני יכול להגיד שזה בכלל לא נכון.

יובל גינסברג: רשויות המכס, משרד התחבורה ומכון התקנים עושים עבודה מאוד קשה כדי לוודא שבחנויות יש אופניים תקניים.

יובל גינסברג: היו פה גם כל מיני אכיפות שהסדירו את העניין.

מרדכי פדר: אבל אין תקן, הכל לא חוקי.

יובל גינסברג: אנחנו עובדים לפי תקנה של משרד התחבורה.

מרדכי פדר: אין תקנה.

מרדכי פדר: 3 שנים זה לא חוקי.

מיטל להבי: בקיצור, אתה מאושר מהמצב.

אבישי ברוורמן: אתה חי כרגע בערפל שהוא לא חוקי אבל פועל.

אבישי ברוורמן: לא חשוב, אף אחד לא יעניש אותך כרגע.

אבישי ברוורמן: כמה אופניים מכרת השנה?

יובל גינסברג: אני יודע שיש עשרות אלפי כלים בחוץ.

יובל גינסברג: יש כרגע מציאות קיימת.

משה זלמן פייגלין: הוא לא הבעיה.

משה זלמן פייגלין: אני לא אוהב את אווירת העליהום עליו.

אבישי ברוורמן: למה עליהום?

אבישי ברוורמן: הוא אדם שמתפרנס.

אבישי ברוורמן: אף אחד לא מעניש אותו.

יובל גינסברג: התקן הוא תקן של מכון התקנים.

יובל גינסברג: אני שומע פה על פצועים ונפגעים.

יובל גינסברג: אני חושב שדווקא להיכנס לחוק פיצוי ולעשות סנקציות לאדם שלא נוסע כחוק זה הדבר שצריך להיות.

גדי מינץ: האופניים החשמליים זה דבר שהולך ומתפתח בעולם, כי הוא מאוד זול.

גדי מינץ: זה כלי התחבורה הכי זול.

אבישי ברוורמן: כולנו יודעים.

אבישי ברוורמן: אנחנו רק רוצים להסדיר אותו.

גדי מינץ: מצוין.

גדי מינץ: צריך לקחת בחשבון שכשהילדים נוסעים לבית ספר זה חוסך עשרות אלפי אופניים.

גדי מינץ: לגבי הרכיבה עצמה זה בדיוק כמו אופניים רגילים.

גדי מינץ: היתרון הגדול הוא שברגע שאתה רוכב אתה לא מתעייף כמו לרכב על אופניים רגילים.

אבישי ברוורמן: אנחנו מבינים את זה.

שרית זוכוביציקי-אור: בעניין האכיפה צריך להגיד שהשימוש שמוסדר בתקנות התעבורה לא הוסדר החל מהמועד שבו פג תוקפה של הוראת השעה.

שרית זוכוביציקי-אור: הייבוא כן הוסדר.

שרית זוכוביציקי-אור: ייבוא אופניים הוסדר מכוח צו ייבוא חופשי.

שרית זוכוביציקי-אור: על פי צו ייבוא חופשי, האופניים היו צריכים לעמוד בתקן אירופי.

שרית זוכוביציקי-אור: הדבר הזה נאכף, זאת אומרת, אופניים נמצאים פה כדין.

שרית זוכוביציקי-אור: הם צריכים לעמוד בתקן האירופי.

שרית זוכוביציקי-אור: זה מוסדר בצו ייבוא חופשי.

מיטל להבי: יש בחוק רישוי עסקים את הנושא של האופניים?

שרית זוכוביציקי-אור: בתקן הישראלי שייכנס לתוקף תהיה אכיפה גם על מכירה.

שרית זוכוביציקי-אור: עמידה בתקן נאכפת בשתי אפשרויות: בייבוא, שאז זה נאכף על ידי המכס, או בייצור מקומי, שאז אנחנו מפקחים על הייצור המקומי.

מיטל להבי: מה עם המכירה?

שרית זוכוביציקי-אור: החל מיולי הקרוב, כיוון שיהיה תקן ישראלי רשמי, זה יחול על המשתמש, על המוכר ועל המייבא.

מיטל להבי: מי יאכוף?

שרית זוכוביציקי-אור: משרד הכלכלה יאכוף.

שרית זוכוביציקי-אור: גם אנחנו יכולים לאכוף.

חגית אוריין: מה עם החאפרים?

קריאה: זה לא חוקי.

שרית זוכוביציקי-אור: זה לא חוקי.

שרית זוכוביציקי-אור: אנחנו מנסים לתפוס.

שרית זוכוביציקי-אור: איך אנחנו עושים?

קובי פלג: אם לא תעשו רישוי שנתי, זה מה שיקרה לכם כל הזמן.

שרית זוכוביציקי-אור: אנחנו לא חושבים שהרישוי הוא זה - -

קובי פלג: אם לא תעשו רישוי שנתי, ישנו לכם את זה יומיים אחרי.

שרית זוכוביציקי-אור: אנחנו פה מסדירים שני עניינים מרכזיים.

שרית זוכוביציקי-אור: עניין אחד זה הגדרת הכלי ובתוכו עמידה בתקן כדי להבטיח את בטיחות הכלי, הנושא השני זה יצירת העבירה באופן שנותן כלי אכיפה יעילים למשטרה ונותן ודאות למשתמש.

שרית זוכוביציקי-אור: אנחנו מניחים שגם המשטרה וגם המשתמשים לא יודעים לקרוא תקן אירופי.

שרית זוכוביציקי-אור: כתחליף רק לצורכי אכיפה, לא לצורכי הגדרת הכלי, עשינו כלי אכיפה נראים לעין שיסייעו לאכיפת השוטר ולמשתמש בדרך.

מיכל רוזין: לא שמענו תשובה מספקת לגבי נושא האכיפה.

שרית זוכוביציקי-אור: האכיפה נמצאת בידי המשטרה.

שרית זוכוביציקי-אור: אנחנו ניסינו להתמודד עם תופעת האכיפה.

שרית זוכוביציקי-אור: במסגרת הוראת השעה ועל פי צו ייבוא חופשי, האופניים צריכים לעמוד בתקן.

שרית זוכוביציקי-אור: ברור לנו שלשוטרים קשה לדעת אם האופניים שנתפסים בדרך עומדים או לא עומדים בתקן, ולכן הסעיף המוצע שנוגע לאכיפה מדבר על סימון.

שרית זוכוביציקי-אור: סימון בר קיימא שניתן לזהות בקלות, עם מספר שלדה שאפשר אחר כך לעשות בדק בית, שיעורי בית.

שרית זוכוביציקי-אור: הסימון יאפשר אכיפה קלה.

מיטל להבי: זאת אומרת, יש רישוי.

שרית זוכוביציקי-אור: הסימון לא מדבר על רישוי.

שרית זוכוביציקי-אור: אלה שני דברים שונים.

מיכל רוזין: זה לא נותן תשובה לעניין.

מיכל רוזין: אנחנו יודעים שאת נותנת כלים.

מיכל רוזין: אנחנו בכנסת.

מיכל רוזין: אנחנו מתקינים תקנות, נותנים הרבה מאוד כללים איך להתנהג, אבל בסוף, בשטח, המבצעים אומרים: תקשיבו, אתם מפילים עלינו כל כך הרבה, אנחנו לא מסוגלים.

שרית זוכוביציקי-אור: להיפך, אנחנו מפילים דבר הרבה יותר פשוט.

אבישי ברוורמן: אם הפקחים בעירית תל אביב יאכפו את הנושא הזה כמו שהם עושים בדוחות חנייה, לא תהיה אף תאונה.

שרית זוכוביציקי-אור: תקנות התעבורה (תיקון מס'...), התשע"ד-2014, בדבר הסדרת השימוש באופניים חשמליים בתוקף סמכותי לפי סעיפים 10(א), 18 ו-70(2) ו-(24) לפקודת התעבורה (להלן – הפקודה) ובאישור ועדת הכלכלה של הכנסת לפי סעיף 21א(א) לחוק יסוד: הכנסת וסעיף 2(ב) לחוק העונשין, התשל"ז-1977, אני מתקין תקנות אלה: תיקון תקנה 1 1.

שרית זוכוביציקי-אור: בתקנה 1 לתקנות התעבורה, התשכ"א-1961 (להלן – התקנות העיקריות), אחרי ההגדרה" אופנוע להגשת עזרה ראשונה" יבוא: "אופניים עם מנוע עזר" – אופניים בעלי שני גלגלים המורכבים זה אחר זה, שמותקן בהם מנוע חשמלי, ושנתקיימו בהם כל אלה: ההספק המרבי של המנוע אינו עולה על 250 וואט; המנוע החשמלי מופעל באמצעות דוושות אופניים; כוח המנוע יורד עם העלייה במהירות אופניים ומפסיק את פעולתו כאשר

אבישי ברוורמן: שרית, אני בהתייעצות עם היועצת המשפטית.

אבישי ברוורמן: אני אפסיק את הדיון כאן.

אבישי ברוורמן: אני רוצה להגיע לסיכום.

אבישי ברוורמן: אנחנו נמשיך בדיון הבא.

אבישי ברוורמן: אני מבקש שתרשמו בפניכם את הסיכום לאור ההערות של חברי הכנסת המכובדים וכל האחרים שדיברו, כולל המכתב של הדס.

אבישי ברוורמן: נוכח הנתונים, הדברים הקשים שהוצגו, הוועדה מבקשת ממשרד התחבורה ומשר התחבורה שיפעילו את כל יכולתם וסמכויותיהם יחד עם המשטרה, עיריית תל אביב ומרכז השלטון המקומי, ויעבירו לוועדה נוסח מתוקן של התקנות ומסמך המבהיר את כל הסוגיות שהועלו כאן עד ה-30 ביוני 2014.

אבישי ברוורמן: הסוגיות שיש להתייחס אליהן כוללות את נושא הביטוח, היכן ירכבו באופנים - על הכביש, על המדרכה, אכיפה בנושא הנהיגה, האם יהיה צורך ברישיון כלשהו באופנים חשמליים, התייחסות לקורקינט החשמלי, העניין של הקסדה - אמרנו שזה קיים , אבל להדגיש את זה - ונושא הגיל.